Uznesenie Súdneho dvora (deviata komora) z 20. novembra 2019 – Indaco Service
(vec C‑552/18)(1)
„Návrh na začatie prejudiciálneho konania – Článok 99 Rokovacieho poriadku Súdneho dvora – Verejné zákazky – Smernica 2014/24/EÚ – Článok 57 ods. 4 písm. c) a g) – Verejné zákazky na služby – Nepovinné dôvody vylúčenia – Závažné odborné pochybenie – Spochybnenie bezúhonnosti hospodárskeho subjektu – Staršia zmluva – Vykonanie – Nesplnenie povinnosti – Vypovedanie – Žaloba – Posúdenie nesplnenia zmluvy verejným obstarávateľom – Zabránenie až do skončenia súdneho konania“
Aproximácia právnych predpisov – Postupy zadávania verejných zákaziek na práce, verejných zákaziek na dodávku tovaru a verejných zákaziek na služby – Smernica 2014/24 – Zadanie zákaziek – Dôvody vylúčenia z účasti na verejnom obstarávaní – Závažné odborné pochybenie spochybňujúce bezúhonnosť hospodárskeho subjektu – Vypovedanie staršej zmluvy z dôvodu takéhoto pochybenia – Napadnutie uvedeného vypovedania na občianskoprávnom súde – Vnútroštátna právna úprava, ktorá bráni verejnému obstarávateľovi, aby vylúčil dotknutý subjekt na základe posúdenia jeho spoľahlivosti až do skončenia súdneho konania – Neprípustnosť
[smernica Európskeho parlamentu a Rady 2014/24, článok 57 ods. 4 písm. c) a g)]
(pozri bod 28 a výrok)
Výrok
Článok 57 ods. 4 písm. c) a g) smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES sa má vykladať v tom zmysle, že bráni vnútroštátnej právnej úprave, na základe ktorej podanie žaloby proti rozhodnutiu o vypovedaní zmluvy o uzatvorení verejnej zákazky prijatému verejným obstarávateľom z dôvodu „závažného odborného pochybenia“ počas vykonávania tejto zmluvy bráni verejnému obstarávateľovi, ktorý vyhlasuje nové verejné obstarávanie, aby počas výberu uchádzačov vylúčil subjekt na základe posúdenia spoľahlivosti tohto subjektu.
1 Ú. v. EÚ C 436, 3.12.2018.